\NormalFont\ShortTitle{Filemoni}

{\MT Filemoni



\par }\OneChap {\PP \VerseOne{1}Paulo, mfungwa wa Kristo Yesu, pamoja na Timotheo ndugu yetu:

\par }{\PP Kwa Filemoni rafiki yetu mpendwa na mtendakazi mwenzetu,

\VS{2}kwa dada yetu mpendwa Afia, kwa Arkipo askari mwenzetu na kwa kanisa lile likutanalo nyumbani mwako:


\par }{\PP \VS{3}Neema iwe nanyi na amani itokayo kwa Mungu Baba yetu na Bwana Yesu Kristo.


\par }{\SH Shukrani Na Maombi
\par }
{\PP \VS{4}Siku zote ninamshukuru Mungu ninapokukumbuka katika maombi yangu,

\VS{5}kwa sababu ninasikia juu ya imani yako katika Bwana Yesu na upendo wako kwa watakatifu wote.

\VS{6}Naomba utiwe nguvu katika kuishuhudia imani yako, ili upate kuwa na ufahamu mkamilifu juu ya kila kitu chema tulicho nacho ndani ya Kristo.

\VS{7}Upendo wako umenifurahisha mno na kunitia moyo, kwa sababu wewe ndugu, umeiburudisha mioyo ya watakatifu.


\par }{\SH Maombi Ya Paulo Ya Kumtetea Onesimo
\par }
{\PP \VS{8}Hata hivyo, ingawa katika Kristo ningeweza kuwa na ujasiri na kukuagiza yale yakupasayo kutenda,

\VS{9}lakini ninakuomba kwa upendo, mimi Paulo, mzee na pia sasa nikiwa mfungwa wa Kristo Yesu,

\VS{10}nakuomba kwa ajili ya mwanangu Onesimo,\FTNT{*}{{\FR 1:10 }{\FQ{Onesimo
}}{\FT{maana yake ni
}}{\FQA{Wa manufaa.
}}} aliyefanyika mwanangu nilipokuwa kwenye minyororo.

\VS{11}Mwanzoni alikuwa hakufai, lakini sasa anakufaa sana wewe na mimi pia.


\par }{\PP \VS{12}Namtuma kwako, yeye aliye moyo wangu hasa.

\VS{13}Ningependa nikae naye ili ashike nafasi yako ya kunisaidia wakati huu nikiwa kifungoni kwa ajili ya Injili.

\VS{14}Lakini sikutaka kufanya lolote bila idhini yako, ili wema wowote uufanyao usiwe wa lazima, bali wa hiari.

\VS{15}Huenda sababu ya yeye kutengwa nawe kwa kitambo kidogo ni ili uwe naye daima.

\VS{16}Si kama mtumwa, bali bora kuliko mtumwa, kama ndugu mpendwa. Yeye ni mpendwa sana kwangu na hata kwako zaidi, yeye kama mwanadamu na kama ndugu katika Bwana.


\par }{\PP \VS{17}Hivyo kama unanihesabu mimi kuwa mshirika wako, mkaribishe kama vile ungenikaribisha mimi mwenyewe.

\VS{18}Kama amekukosea lolote au kama unamdai chochote, nidai mimi.

\VS{19}Ni mimi Paulo, ninayeandika waraka huu kwa mkono wangu mwenyewe. Nitakulipa. Sitaji kwamba nakudai hata nafsi yako.

\VS{20}Ndugu yangu, natamani nipate faida kwako katika Bwana, uuburudishe moyo wangu katika Kristo.

\VS{21}Nikiwa na hakika ya utii wako, nakuandikia, nikijua kwamba utafanya hata zaidi ya yale ninayokuomba.


\par }{\PP \VS{22}Jambo moja zaidi: Niandalie chumba cha wageni, kwa kuwa nataraji kurudishwa kwenu kama jibu la maombi yenu.


\par }{\SH Salamu Za Mwisho Na Dua Ya Kuwatakia Heri
\par }
{\PP \VS{23}Epafra, aliye mfungwa mwenzangu katika Kristo Yesu, anakusalimu.

\VS{24}Vivyo hivyo Marko, Aristarko, Dema na Luka, watendakazi wenzangu wanakusalimu.


\par }{\PP \VS{25}Neema ya Bwana Yesu Kristo iwe pamoja na roho zenu. Amen.

\par }